**H O T Ă R Â R E A NR. 28**

**din 28 februarie 2017**

**privind aprobarea**  **rectificării suprafeței imobilului "Școala Gimnazială Mihai Eminescu", situat în Municipiul Dej, Strada Avram Iancu Nr. 2 - 4, în vederea înscrierii în C.F. a acesteia**

**Consiliul local al Municipiului Dej,** întrunit în **ședința ordinară**  din data 28 februarie 2017;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 4.187 din data de 24 februarie 2017, al Compartimentului Patrimoniu Public și Privat din cadrul Primăriei Municipiului Dej, prin care se propune spre aprobare solicitarea de rectificare a suprafeței imobilului Școală Gimnazială Mihai Eminescu, situat în Municipiul Dej, Strada Avram Iancu Nr. 2 - 4, în vederea înscrierii în C.F. a acesteia, proiect avizat favorabil în ședința de lucru a Comisiei de urbanism din data de 28 februarie 2017;

În baza prevederilor Legii Nr. 213/1998, privind proprietatea publică și regimul juridic al acesteia;

Hotărârea Guvernului Nr. 969/2002 care atesta domeniul public al Municipiului Dej;

În conformitate cu art. 105, 106, 107 din Ordonanța Guvernului Nr. 700/2014;

Legea Nr. 7/1996;

În temeiul, art. 36, alin. (2), lit.”c” şi art. 45, alin. (3) din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă** rectificarea suprafeței imobilului "Școala Gimnazială Mihai Eminescu", situat în Municipiul Dej, Strada Avram Iancu Nr. 2 - 4, de la **suprafața de 963 m.p**. înscrisă în patrimoniul public al Municipiului Dej, atestat prin Hotărârea Guvernului Nr. 969/2002 , la cea de **4.712 m.p.,** rezultată din măsurători, în vederea înscrierii în C.F. a acesteia.

**Art. 2.** **Aprobă** documentația tehnică pentru rectificarea suprafeței imobilului situat în Municipiul Dej, Strada Avram Iancu Nr. 2 - 4, întocmită de către **topograf autorizat** **Toderean Radu**, ce constituie Anexa la prezenta hotărâre.

**Art. 3.** Cu ducerea la îndeplinire a prevederilor prezentei hotărâri se încredinţează Primarul Municipiului Dej, prin Serviciul Urbanism și Amenajarea Teritoriului, Compartimentul Patrimoniu Public și Privat și Biroul Juridic.

**Art. 4.** Prezenta hotărâre se comunică prin intermediul Secretarului Municipiului Dej, în termenul prevăzut de lege, Primarului Municipiului Dej, Serviciului Urbanism si Amenajarea Teritoriului, Compartimentului Patrimoniu Public și Privat, Biroului Juridic și Instituției Prefectului Județului Cluj .

**Preşedinte de şedinţă,**

**Muncelean Teodora**

**Nr. consilieri în funcţie - 19**

**Nr. consilieri prezenţi -**

**Nr. voturi pentru -**

**Nr. voturi împotrivă -**

**Abţineri - Contrasemnează,**

**Secretar**

**Jr. Pop Cristina**